Publication: Magyar Közlöny
Issue: MK-2002-65 (Year: 2002, Number: 65)
Era: 1990-2004
Section: a 122/2002. (V. 15.) Korm. rendelethez
Paragraph Index: 259

4. A képzés fõbb tanulmányi területei és azok arányai A képzés kettõs modulrendszeren alapul. Az alapmodul tartalmazza a tantárgyak kétharmadát kitevõ alapozó tárgyakat, a tantárgyak további egyharmadát a speciális modul foglalja magában, amelynek tartalmát a felsõoktatási intézmény sajátosságainak függvényében saját hatáskörben állapítja meg. 4.1. Törzsképzés 75 kreditpont. 4.1.1. Természettudományi ismeretkör 5—8 kreditpont Alapvetõ biológiai-antropológiai, ökológiai, humánetológiai ismeretek. Az ember helye és szerepe a világban, kapcsolata a természettel. Az emberi egyedfejlõdés, biológiai és kulturális evolúció. Test és lélek egysége (egészség, betegség, fogyatékosság, egészségmegõrzés). 4.1.2. Pszichológiai ismeretkör 8—10 kreditpont Általános pszichológiai, szociálpszichológiai, személyiséglélektani, fejlõdéspszichológiai, valláslélektani, mûvészetlélektani ismeretek. Az ember pszichikai mûködése, az emberi természet (észlelés és tudat, önismeret, megismerés, gondolkodás, nyelv és gondolkodás kapcsolata, érzelmek és képzelet szerepe). A testi, lelki, szellemi, cselekvõ és szociális ember önmagában, társas és csoportkapcsolataiban. 4.1.3. Filozófiai és etikai ismeretkör 20—25 kreditpont Alapvetõ filozófiai, etikai, társadalomfilozófiai, vallásfilozófiai, vallástörténeti ismeretek. Az emberi lét általános és egyedi vonásai: erkölcsi alapértékek, értékrend, világkép, az ember meghatározottsága és szabadsága, élethelyzetek etikája, közerkölcs. Hit, világszemlélet, vallás. 4.1.4. Társadalomtudományi ismeretkör 20—25 kreditpont Általános társadalomtudományi ismeretek a szociológia, a mûvészetszociológia, a vallásszociológia, a kulturális antropológia, a politológia, a közgazdaságtan és a informatika területérõl. Az ember mint társadalmi, kultúrateremtõ és -fogyasztó lény. Társadalom és erkölcs. Kultúra és mûvelõdés kapcsolata, népismeret, a kisebbségek helyzete és jogai, civil szervezõdések, globalizációs kihívások. Kommunikáció és média. 4.1.5. Embertudományi ismeretkör 8—10 kreditpont A biológiai, pszichikai, társadalmi és szellemi dimenziókkal rendelkezõ ember viszonyulása önmagához, a társadalomhoz, a természethez és a természetfölöttihez. Olyan kulcsfontosságú témakörök különbözõ embertudományok felõli komplex megközelítése, mint biztonság és bizalom, érték és értékelés, tolerancia és szolidaritás, élet és halál stb. 4.2. Speciális képzés 30 kreditpont A törzsképzés egy vagy több ismeretkörébõl, a képzést folytatható intézmény képzési, szakmai jellegének megfelelõen kiválasztott témakörökbõl felépített, az oktatási és nevelési feladatokra felkészítõ modul.

Source: https://magyarkozlony.hu/hivatalos-lapok/2bb054f97d9c07b968be0c936d6d392720ab317b/dokumentumok/8a193ec8fea9443d38f38e281e119a864422ca97/letoltes